Diari Oficial de la Generalitat Valenciana


Sumari del DOGV 10709, del 05-12-2024 (2024/12251)

RESOLUCIÓ de 2 de desembre de 2024, de la Direcció General d’Universitats, per la qual es concedixen les subvencions al transport universitari a la Comunitat Valenciana per al curs 2023-2024.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10244

Data del DOGV
:   05-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12690

CVE
:   VVUS-E-6674-20688

Data del document
:   02-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * universitat

Mitjançant l’Orde 3/2019, de 31 de gener, de la Conselleria d’Educació, Investigació, Cultura i Esport (DOGV 8482, 08.02.2019), es van aprovar les bases reguladores per a la concessió de subvencions al transport universitari a la Comunitat Valenciana (d’ara en avant, bases reguladores).

Per la Resolució de 8 de juliol de 2024, del conseller d’Educació, Universitats i Ocupació (DOGV 9890, 11.07.2024), es van convocar subvencions al transport universitari a la Comunitat Valenciana per al curs acadèmic 2023-2024 (d’ara en avant, Resolució de la convocatòria).

La comissió d’avaluació, constituïda en virtut de l’article nové, apartat 3, de la Resolució de la convocatòria, reunida el 15 de novembre de 2024 per a estudiar les sol·licituds telemàtiques presentades i seleccionar les entitats beneficiàries que reunisquen els requisits establits, ha emés un informe en què concreta el resultat definitiu de l’avaluació efectuada.

Vist l’informe esmentat, la Subdirecció General d’Universitats, com a òrgan instructor, eleva la proposta de concessió, amb indicació de l’import de subvenció concedit a cada una de les entitats beneficiàries per a cada ruta, i de les entitats i rutes no beneficiàries amb indicació del motiu de denegació, al director general d’Universitats per a la seua resolució.

Per això, vist l’informe de la comissió d’avaluació, l’òrgan instructor, de conformitat amb l’article onzé de la Resolució de la convocatòria, eleva la proposta al director general d’Universitats que, per delegació del conseller d’Educació, Cultura, Universitats i Ocupació,

RESOL

*Primer*

Concedir les subvencions al transport universitari corresponents al curs acadèmic 2023-2024, per import de 204.620,00 euros (dos-cents quatre mil sis-cents vint euros),  a les entitats sol·licitants, per a les rutes i en la quantia que s’indiquen en l’annex I.

Esta concessió s’efectua amb càrrec a l’aplicació pressupostària T63104270.422E00.4, programa pressupostari 422E00 «Universitat i estudis superiors», línia de subvenció S0226 «Transport de l’alumnat universitari», prevista en la Llei de pressupostos de la Generalitat per a 2024.

*Segon*

Denegar les sol·licituds i rutes que s’assenyalen en l’annex II, pels motius que s’hi indiquen.

*Tercer*

L’entrega de l’import a favor de les entitats beneficiàries s’efectuarà després de l’oportuna comprovació de la documentació justificativa prevista en l’article tretzé de la Resolució de la convocatòria, que hauran de presentar davant de la Direcció General d’Universitats fins al dia 15 de desembre de 2024 inclusivament, de conformitat amb la Resolució del director general d’Universitats, per la qual s’amplia el termini de justificació de les subvencions al transport universitari en la Comunitat Valenciana per al curs 2023-2024 (DOGV 9984, 15.11.2024).

La presentació d’esta documentació justificativa haurà d’efectuar-se a través de l’enllaç següent:

[https://www.gva.es/va/inicio/procedimientos?id\_proc=274](unsafe:%20https:/www.gva.es/va/inicio/procedimientos?id_proc=274%20)

La no presentació de la documentació justificativa en el termini establit suposarà, amb l’audiència prèvia de l’interessat, la pèrdua del dret a percebre la totalitat de la subvenció, mitjançant el procediment corresponent.

Així mateix, es podrà minorar l’import total de l’ajuda en la quantia que no haja sigut justificada segons el que establix l’article tretzé de la Resolució de la convocatòria, atés el cost real de l’activitat i de les altres subvencions que s’hagen concedit al beneficiari amb la mateixa finalitat.

*Quart*

Publicar la relació d’entitats beneficiàries i denegades relacionades en els annexos I i II, respectivament, en la pàgina web de la Conselleria que s’indica a continuació:

<https://ceice.gva.es/va/web/universidad/ayudas-al-transporte-universitario>

Així mateix, s’ordena la publicació d’esta resolució en el *Diari Oficial de la Generalitat Valenciana*, que produirà efectes el mateix dia de la firma.

Contra esta resolució, que posa fi a la via administrativa, es podrà interposar amb caràcter potestatiu un recurs de reposició davant de la Conselleria d’Educació, Cultura, Universitats i Ocupació en el termini d’un mes comptat des de l’endemà de la publicació en el *Diari Oficial de la Generalitat Valenciana*, de conformitat amb el que preveuen els articles 114, 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l’endemà de la publicació en el *Diari Oficial de la Generalitat Valenciana*, d’acord amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 2 de desembre de 2024

(p. d. Orde 3/2019; DOGV 8482, 08.02.2019)

José Antonio Pérez Juan

Director general d'Universitats

Esta disposició conté annexos. Consulteu-ne la versió en PDF.